นายกรัฐมนตรี ชมการสาธิตการใช้ประโยชน์ฐานข้อมูล TCD ขับเคลื่อนเศรษฐกิจ BCG
ก่อนการประชุมคณะรัฐมนตรี นายเอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม เข้าพบพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เพื่อเสนอโครงการเชื่อมโยงข้อมูลชุมชนกับฐานข้อมูลขนาดใหญ่ ภายใต้โครงการยกระดับเศรษฐกิจและสังคมรายตำบลแบบบูรณาการ (U2T) มหาวิทยาลัยสู่ตำบล ซึ่งเป็นฐานข้อมูลชุมชนของประเทศขนาดใหญ่ หรือรวบรวมข้อมูลสําคัญพื้นฐานของเศรษฐกิจ BCG ซึ่งฐานข้อมูลเหล่านี้ได้ถูกจัดเก็บ เชื่อมโยงการวิเคราะห์กับข้อมูลความต้องการของตลาด ข้อมูลที่เกี่ยวข้องจากหน่วยงานราชการอื่น โอกาสนี้นายกรัฐมนตรี ได้ทําการทดลองสืบค้น ข้อมูลตามความสนใจ ด้วยโปรแกรมที่ใช้สืบค้นตัวอย่างการเชื่อมโยงข้อมูล TCD ไปสู่ BCG Product สำหรับฐานข้อมูล TCD ดังกล่าวได้จัดทําในพื้นที่ 3,000 ตําบลทั่วประเทศในช่วงปี 2564 ที่ผ่านมา คิดเป็นร้อยละ 50